《试笔》
宋代·连文凤

谁遣毛州刺史来，间窗终日共徘徊。
龙窥石涧新临砚，鹤舞松徘乍试煤。
茅舍寒深题未遍，玉堂月冷梦空回。
笑予得尔浑无用，惆怅临风写八哀。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。